فاریاب نینگ بیر اولوسوال لیگی طالبان گروهی نینگ قولیگه توشگن
بوگون ایرته‌لب ساعت 4 ده قاوورماچ تومنی نینگ امنیه قومندانلیگی و اولسواللیک ساختمانلری طالبلر قولیگه توشگن.
سلام وطندار بیر امنیتی منبع گه تیانتیریب بیرگن خبریده فاریاب ولایتی نینگ قاوورماچ تومنی ترور تشکیلاتی طالبان گروهی نینگ قولیگه توشگن لیگینی یازماقده.
خبرگه کوره، شوحاضر هم طالبلر بیلن امنیتی کوچلر ارا «آنتن» آتیده گی پولیس پوسته‌سی و قاوورماچ بازاری ایچیده‌گی اردوکوچلری نینگ پوسته‌سیده اوروش دوام ایتماقده.
منبع اوروشدن کیلیب چیققن تلفات باره‌سیده انیق معلومات قولده ایمس‌لیگینی بیلدیره‌دی.
ایککی ییل ایچیده قاوورماچ تومنی اوچینچی مرته طالبلر نظارتیگه اوته دی.
طالبلر هم رسانه‌لرگه پیام یوللب قاوورماچ تومنی مرکزینی تصرف قیلگن‌لیکلرینی تأیید قیلگن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
